Allne Pessimischte  zum Drotz: es isch e Bombefescht gsii! Die ganzi Hektigg, alli schloofloose Nächt und Albdraim und Bidängge sin ummesunscht gsii. Scho am Noomidaag het sich der Fex und syyni Lyt iiber e Riisenerfolgg gfrait. Es hän au die sich gfrait, wo in de Danzpausen am Gliggsraad vo Thommen-Line hän derfe draaie und e Bryys (Däsche, Hoose, Boxerschoorts usw.) gwunne hän. Es hän sich alli die au gfrait, wo alti Bikannti wiider emool aatroffe hän und Erinnerigen us der Danzschuel ooder au anderi hän kennen usstusche.  Hoffetlig glingen au alli Feteli vom Michael wie blaant, mit dääne will er nämmlig s ganzi Fescht fir Noochwält dokumäntiere. Er het "alli Linse voll" z due gha.